**KUNSZENTMIKLÓS VÁROS POLGÁRMESTERE**

Témafelelős: Papp Edit **Tárgy**: KIP Kft. végelszámolás és tagi kölcsön

Véleményező bizottság: -

KUNSZENTMIKLÓS VÁROS ÖNKORMÁNYZAT

KÉPVISELŐ-TESTÜLETÉNEK

***Tisztelt Képviselő-testület!***

A Kunszentmiklósi Ipari Park Kft. végelszámolásával kapcsolatosan a könyvelő cég részéről megkeresés érkezett, hogy Kunszentmiklós Város Önkormányzat Képviselő-testületének határozatai szükségesek a lezáráshoz.

Az Ipari Projekt Hungária Építőipari Kereskedelmi és Szolgáltató Kft. részére tértivevényes levélben megküldésre került a végelszámolás tudomásul vétele, valamint a tulajdoni hányad miatti követelésről való lemondás a saját tőke csökkenés miatt. (Korábbi évek vesztesége miatt nem áll rendelkezésre a jegyzett tőke, vagyona nem fedezi a jegyzett tőkét.)

Az Ipari Projekt Hungária Építőipari Kereskedelmi és Szolgáltató Kft. részéről válasz nem érkezett, ezért a levélben foglaltak tudomásul vétele elfogadottnak tekintendő.

A Kunszentmiklósi Ipari Park Kft. a Kunszentmiklós 3219/1, 3219/2, 3219/3, 3219/4, 3219/5 helyrajzi számon a belterület kivett beépítetlen terület az E-27/2004-es megosztási vázrajz szerinti területek nyilvántartási értéke 3.586.000.-Ft. Ezeket a területek 2009. óta nem sikerült értékesíteni, így 50 %-kal le kell értékelni, így a piaci értéke a fent felsorolt ingatlanoknak 1.793.000,- Ft.

A könyvelő cég részéről megérkezett a végelszámolásról lebonyolításáról szóló számla bruttó 254.000 Ft értékben. A KIP Kft. bankszámlájának záró egyenlege 2022. január 31-én 212.273 Ft. Ezért szükség lenne még a KIP Kft. részére 60.000 Ft tagi kölcsön nyújtásra.

Kérem a Tisztelt Képviselő-testületet az előterjesztés megvitatására és elfogadására.

**HATÁROZAT-TERVEZET I.**

**Tárgy**: KIP Kft. végelszámolás és tagi kölcsön

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és az alábbi határozatot hozza:

1. A Képviselő-testület úgy határoz, hogy az Ipari Projekt Hungária Építőipari Kereskedelmi és Szolgáltató Kft. a Kunszentmiklós Ipari Park Kft. végelszámolását tudomásul vette, valamint a tulajdoni hányadáról lemond.

**HATÁROZAT-TERVEZET II.**

**Tárgy**: KIP Kft. végelszámolás és tagi kölcsön

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és az alábbi határozatot hozza:

1. A Képviselő-testület úgy határoz, hogy elfogadja a Kunszentmiklós 3219/1, 3219/2, 3219/3, 3219/4, 3219/5 helyrajzi számon a belterület kivett beépítetlen terület az E-27/2004-es megosztási vázrajz szerinti területek nyilvántartási értéke 3.586.000.-Ft-ról 1.793.000.-Ft-ra csökkenjen.

**HATÁROZAT-TERVEZET III.**

**Tárgy**: KIP Kft. végelszámolás és tagi kölcsön

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és az alábbi határozatot hozza:

1. A Képviselő-testület úgy határoz, hogy Kunszentmiklós Város Önkormányzata a Kunszentmiklósi Ipari Park Kft. részére 60.000,- forint tagi kölcsönt biztosít.
2. A Képviselő-testület úgy határoz, hogy a tagi kölcsön összegét a 2022. évi költségvetésében szereplő pályázati alap terhére biztosítja.

Határidő: 2022. február 28.

Felelős:

- Lesi Árpád polgármester

- dr. Sipeki Gerda jegyző

A határozatról értesülnek:

- Lesi Árpád polgármester

- dr. Sipeki Gerda jegyző

- Szabó Sándor KIP Kft. ügyvezető igazgató

- Papp Edit költségvetési csoportvezető

- Irattár

Kunszentmiklós, 2022. február 10.

                                                                                  Lesi Árpád

                                                                                  polgármester